# 1961

|  |  |
| --- | --- |
| Árþúsund: | 2. árþúsundið |
| Aldir: | * 19. öldin
* **20. öldin 21. öldin
 |
| Áratugir: | * 1941–1950
* 1951–1960
* **1961–1970 1971–1980
* 1981–1990
 |
| Ár: | * 1958
* 1959
* 1960
* **1961 1962
* 1963
* 1964
 |

Árið **1961** (MCMLXI í rómverskum tölum) var 61. ár 20. aldar og almennt ár sem hófst á sunnudegi samkvæmt gregoríska tímatalinu.

## Atburðir

### Janúar

Simpansinn Ham með þjálfara sínum, Joseph V. Brady.
* 1. janúar - Myntbreytingin í Sovétríkjunum 1961 tók gildi: Eitt núll var tekið af rúblunni um leið og hún var gjaldfelld gagnvart bandaríkjadal.
* 3. janúar:
	+ Dwight Eisenhower tilkynnti að Bandaríkin hefðu slitið öll samskipti við Kúbu.
	+ 25 fórust þegar farþegavél hrapaði til jarðar við Vaasa.
* 9. janúar - Bresk yfirvöld tilkynntu að þau hefðu afhjúpað sovéskan njósnahring, Portland-njósnahringinn.
* 17. janúar - Patrice Lumumba, fyrsti lýðræðislega kjörni forsætisráðherra Lýðveldisins Kongó, var ráðinn af dögum.
* 21. janúar - Elísabet 2. Bretadrottning og Filippus drottningarmaður hófu sex vikna ferðalag um Pakistan, Indland, Nepal og Íran.
* 24. janúar - B-52 Stratofortress-sprengjuflugvél hrapaði við sveitabæ í Norður-Karólínu. Ein kjarnorkusprengja komst nálægt því að springa.
* 27. janúar - 68 áhafnarmeðlimir fórust þegar sovéski kafbáturinn *S-80* sökk í Barentshafi.
* 20. janúar - John F. Kennedy tók við embætti forseta Bandaríkjanna.
* 29. janúar - Körfuknattleikssamband Íslands var stofnað.
* 30. janúar - Teiknimyndaþættirnir *Jógi björn* hófu göngu sína í bandarísku sjónvarpi.
* 31. janúar - Simpansinn Ham var sendur út í geim um borð í *Mercury-Redstone 2*.

### Febrúar

Sólmyrkvinn 1961 yfir Flórens á Ítalíu.
* 1. febrúar:
	+ Bandaríkin prófuðu langdrægu eldflaugina Minuteman I í fyrsta sinn.
	+ Bandaríska símafyrirtækið Bell Telephone setti takkasíma fyrst á markað.
* 2. febrúar - 600 farþegar skemmtiferðaskipsins *Santa Maria* komust í land í Recife í Brasilíu eftir 10 daga í haldi mannræningja.
* 3. febrúar - Eftir að samyrkjuvæðing Kína reyndist misheppnuð, neyddust Kínverjar til að kaupa hveiti frá Kanada.
* 4. febrúar:
	+ Verslunarbankinn hóf starfsemi.
	+ Portúgalar hófu nýlendustríð sitt í Angóla.
* 9. febrúar - Bítlarnir héldu sína fyrstu tónleika í The Cavern Club í Liverpool eftir að þeir tóku upp nýja hljómsveitarnafnið.
* 12. febrúar - Sovétríkin sendu könnunarfarið *Venera 1* til Venusar.
* 13. febrúar - Innranríkisráðherra ríkisstjórnar Katanga tilkynnti um morðið á Patrice Lumumba.
* 14. febrúar:
	+ Frumefnið lárensín var búið til í fyrsta sinn við Berkeley-háskóla í Bandaríkjunum.
	+ Sovétríkin kröfðust þess að Dag Hammarskjöld segði af sér eftir morðið á Patrice Lumumba.
	+ Þúsundir mótmæltu við sendiráð Belgíu um allan heim vegan morðsins á Lumumba.
* 15. febrúar:
	+ Sabena flug 548 fórst nærri Brussel með þeim afleiðingum að allir 73 um borð dóu, þar á meðal allt landslið Bandaríkjanna í skautadansi.
	+ Sólmyrkvinn 15. febrúar 1961 sást vel frá Suður-Evrópu.
* 17. febrúar - Kórónaveira var í fyrsta sinn greind í manneskju, á Englandi.
* 21. febrúar - Öryggisráð Sameinuðu þjóðanna hafnaði kröfu Sovétríkjanna um afsögn aðalritara Sþ, en heimilaði friðargæsluliði sínu í Kongó beitingu vopna.
* 26. febrúar - Hassan 2. tók við krúnunni í Marokkó.

### Mars

Ingrid Bjerkås var skipuð fyrsti kvenprestur Norsku kirkjunnar þrátt fyrir hörð mótmæli.
* 1. mars:
	+ Fyrstu kosningarnar voru haldnar í Úganda.
	+ John F. Kennedy Bandaríkjaforseti stofnaði Friðarsveitina (Peace Corps).
* 3. mars - Hassan 2. var krýndur konungur Marokkó.
* 8. mars:
	+ Max Conrad setti met í hringferð um hnöttinn í léttri flugvél, 8 dagar, 18 tímar og 49 mínútur.
	+ Sjóræningjastöðin *Radio Nord* hóf útsendingar frá skipinu *Bon Jour* á alþjóðlegu hafsvæði í Álandshafi.
* 13. mars:
	+ 145 fórust þegar Kurenivka-aurskriðan rann yfir Kænugarð.
	+ Kýpur gerðist aðili að Breska samveldinu.
* 15. mars - Suður-Afríka lýsti því yfir að landið segði sig úr Breska samveldinu við stofnun lýðveldis 15. maí.
* 18. mars:
	+ Sjálfstæðisstríð Alsírs: Vopnahlé tók gildi.
	+ Jean-Claude Pascal sigraði Söngvakeppni evrópskra sjónvarpsstöðva 1961 fyrir Lúxemborg með laginu „Nous les amoureux“.
* 19. mars - Ingrid Bjerkås var fyrsti kvenpresturinn sem tók við embætti í Norsku kirkjunni.
* 29. mars - 23. viðauki bandarísku stjórnarskrárinnar sem leyfir íbúum Washington D.C. að taka þátt í forsetakosningum var samþykktur.
* 30. mars - Alþjóðasamningur um ávana- og fíkniefni, 1961 var undirritaður í New York.
* 31. mars - Bæjarstjóri Évian-les-Bains í Frakklandi, Camille Blanc, var myrtur af frönsku hryðjuverkasamtökunum Organisation armée secrète í aðdraganda þess að bærinn hýsti friðarviðræður í sjálfstæðisstríði Alsírs.

### Apríl

Júríj Gagarín var fyrsti maðurinn sem fór út í geim um borð í geimfarinu *Vostok 1*.
* 7. apríl - Seðlabanki Íslands var stofnaður.
* 8. apríl - 238 fórust þegar breska gufuskipið *MV Dara* sprakk og sökk við strönd Dúbaí.
* 10. apríl - Suðurafríski golfarinn Gary Player var fyrsti útlendingurinn sem vann U.S. Masters-golfmótið.
* 11. apríl:
	+ Réttarhöldin yfir Adolf Eichmann hófust í Jerúsalem.
	+ Portúgalski ráðherrann Júlio Botelho Moniz reyndi misheppnað valdarán í Portúgal vegna óánægju með viðbrögð stjórnarinnar við sjálfstæðisstríði Angóla.
* 12. apríl - Sovétmaðurinn Júríj Gagarín fór fyrstur manna út í geim.
* 17. apríl - Kalda stríðið: Innrásin í Svínaflóa á Kúbu átti að hrinda af stað stjórnarskiptum en mistókst.
* 19. apríl - Bandaríkin sendu herlið til Laos.
* 21. apríl - Hópur franskra herforingja reyndi misheppnað valdarán gegn stjórn Charles de Gaulle í Alsír.
* 23. apríl - Judy Garland hélt fræga endurkomutónleika í Carnegie Hall.
* 24. apríl - Sænska galíoninu *Vasa* var lyft úr sjó.
* 25. apríl - Robert Noyce, sem síðar stofnaði Intel, fékk einkaleyfi á samrás.
* 27. apríl - Síerra Leóne hlaut sjálfstæði frá Bretum.
* 29. apríl - Alþjóðlegi náttúruverndarsjóðurinn var stofnaður.

### Maí

Hópur manna ræðst á mótmælendur á vegum Freedom Riders í Birmingham, Alabama.
* 5. maí:
	+ Öryrkjabandalag Íslands var stofnað.
	+ Alan Shepard fór út í geim fyrstur Bandaríkjamanna.
* 6. maí - Tottenham Hotspur F.C. var fyrsta enska knattspyrnuliðið sem sigraði bæði ensku deildina og bikarinn.
* 7. maí - Keflavíkurganga á vegum hernámsandstæðinga var gengin frá hliði herstöðvarinnar í Keflavík til Reykjavíkur.
* 8. maí - Breski leyniþjónustumaðurinn George Blake var dæmdur í 42 ára fangelsi fyrir að hafa verið gagnnjósnari fyrir Sovétríkin.
* 14. maí - Réttindabyltingin: Rúta á vegum Freedom Riders varð fyrir eldsprengju í Alabama og meðlimir Ku Klux Klan réðust á mótmælendur.
* 15. maí - Þýski lífefnafræðingurinn J. Heinrich Matthaei gerði tilraun sem markaði upphaf ráðningar erfðalykla og þar með nútímaerfðafræði.
* 16. maí - Park Chung Hee tók við völdum eftir herforingjabyltingu í Suður-Kóreu.
* 19. maí - *Venera 1* var fyrsti manngerði hluturinn sem fór framhjá annarri reikistjörnu, en geimfarið hafði misst samband við jörðu nokkru áður og sendi engin gögn til baka.
* 21. maí - Fylkisstjóri Alabama, John Patterson, lýsti yfir herlögum eftir að kynþáttaóeirðir brutust út.
* 24. maí - Réttindabyltingin: Hópur mótmælenda í Freedom Riders-rútu var handtekinn fyrir óspektir um leið og þau stigu út úr rútunni í Jackson, Mississippi.
* 25. maí:
	+ Apollo-geimferðaáætluninni var hleypt af stokkunum með ræðu John F. Kennedy um að Bandaríkin hygðust senda menn til tunglsins fyrir lok áratugarins..
	+ Birgitta Svíaprinsessa giftist þýska prinsinum Jóhanni Georg af Hohenzollern.
* 27. maí - Forsætisráðherra Malaja, Tunku Abdul Rahman, lýsti yfir fyrirætlun um stofnun Malasíu, með þátttöku Malaja, Singapúr, Sarawak, Brúnei og Sabah.
* 28. maí - Grein eftir Peter Benenson um sakaruppgjöf fyrir samviskufanga var birt í *The Observer*, sem markar upphaf samtakanna Amnesty International.
* 30. maí - Forseti Dóminíska lýðveldisins, Rafael Leónidas Trujillo, var myrtur í fyrirsát.
* 31. maí - Suður-Afríka gerðist lýðveldi og varð að fullu sjálfstætt frá Bretlandi.

### Júní

### Júlí

* Júlí - Amnesty International var stofnað.
* 1. júlí - Listasafn ASÍ var stofnað.
* 18. júlí - Varðberg, félag ungra áhugamanna um vestræna samvinnu, var stofnað.
* 19. júlí - Þjóðfrelsisfylking sandínista í Níkaragva var stofnuð.
* 30. júlí - Fyrsta brúin yfir Hornafjarðarfljót opnaði.

### Ágúst

* 3. ágúst - Nýi demókrataflokkurinn var stofnaður í Kanada.
* 13. ágúst - Bygging Berlínarmúrsins hófst og markaði upphafið að 28 ára aðskilnaði Vestur- og Austur-Berlínar.
* 18. ágúst - Grasagarður Reykjavíkur var stofnaður.

### September

* 17. september - Adnan Menderes, fyrrum forsætisráðherra Tyrklands, var hengdur.

### Október

* 5. október - Sameinaða Arabalýðveldið, sambandsríki Egyptalands og Sýrlands, var lagt niður.
* 6. október - Háskólabíó hóf starfsemi í nýju húsnæði við Hagatorg, en var áður í Tjarnarbíói.
* 12. október - Dauðarefsing var afnumin á Nýja-Sjálandi.
* 22. október - Bjarni Benediktsson var kosinn formaður Sjálfstæðisflokksins.
* 26. október - Eldgos hófst í Öskju.
* 26. október - Rómarsáttmáli um vernd listflytjenda, framleiðenda hljóðrita og útvarpsstofnana var samþykktur.

### Nóvember

* 3. nóvember - Skemmtistaðurinn Glaumbær var opnaður.
* 11. nóvember - Sparisjóður vélstjóra tók til starfa í Reykjavík.
* 13. nóvember - Leikhópurinn Gríma frumsýndi leikritið *Læstar dyr* eftir Jean-Paul Sartre í Tjarnarbíói.
* 25. nóvember - Vesturbæjarlaug var opnuð.
* 28. nóvember - Alfonso Cuarón, mexíkóskur kvikmyndaleikstjóri.
* 30. nóvember - U Thant var kjörinn aðalritari Sameinuðu þjóðanna.

### Desember

* Desember - Hljómsveitin Beach Boys var stofnuð í Kaliforníu.
* 9. desember - Tanganjika hlaut sjálfstæði.
* 11. desember - Víetnamstríðið: Fyrstu bandarísku herþyrlurnar komu til Saígon.
* 11. desember - Adolf Eichmann var dæmdur sekur um stríðsglæpi.
* 15. desember - Ísraelskur stríðsglæpadómstóll dæmdi Adolf Eichmann til dauða fyrir þátttökuna í helförinni.
* 17. desember - Indland réðst inn í Góa.
* 19. desember -
	+ Portúgalar samþykktu að láta Góa af hendi til Indverja.
	+ Matvælaáætlun Sameinuðu þjóðanna var komið á fót.

### Ódagsett

* Institut polytechnique des sciences avancées var stofnaður í Frakklandi.

## Fædd

* 1. janúar - Georg Guðni Hauksson, íslenskur myndlistarmaður (d. 2011).
* 4. janúar - Kiyotaka Matsui, japanskur knattspyrnumaður.
* 11. janúar - Gunnar Smári Egilsson, íslenskur blaðamaður.
* 12. janúar - Arnfríður Guðmundsdóttir, íslenskur guðfræðingur.
* 13. janúar - Julia Louis-Dreyfus, bandarísk leikkona.
* 18. janúar - Peter Beardsley, breskur knattspyrnumaður.
* 24. janúar - Guido Buchwald, þýskur knattspyrnumaður.
* 26. janúar - Wayne Gretzky, kanadískur íshokkíleikmaður.
* 28. janúar - Arnaldur Indriðason, íslenskur rithöfundur.
* 30. janúar - Liu Gang, kínverskur stærðfræðingur.
* 31. janúar - Jeffrey Ross Gunter, bandarískur athafnamaður.
* 8. febrúar - Vince Neil, bandarískur tónlistarmaður (Mötley Crüe).
* 18. febrúar - Armin Laschet, þýskur stjórnmálamaður.
* 23. febrúar - Gylfi Sigfússon, íslenskur viðskiptafræðingur.
* 24. febrúar - Erna Solberg, norsk stjórnmálakona.
* 1. mars - Koichi Hashiratani, japanskur knattspyrnumaður.
* 6. mars - Sigmundur Ernir Rúnarsson, íslenskur blaðamaður.
* 7. mars - Sanae Takaichi, japönsk stjórnmálakona.
* 11. mars - Múhameð bin Zayed Al Nahyan, emír af Abú Dabí.
* 18. mars - Jóhann R. Benediktsson, íslenskur lögreglumaður.
* 21. mars - Lothar Matthäus, þýskur knattspyrnumaður.
* 3. apríl - Eddie Murphy, bandarískur leikari og grínisti.
* 4. apríl - Gyrðir Elíasson, íslenskur rithöfundur.
* 12. apríl - Lisa Gerrard, áströlsk songkona.
* 14. apríl:
	+ Yuji Sugano, japanskur knattspyrnumaður.
	+ Daniel Clowes, bandarískur myndasöguhöfundur.
* 15. apríl - Carol W. Greider, bandarískur sameindalíffræðingur og nóbelsverðlaunahafi.
* 17. apríl - Eyjólfur Kristjánsson, íslenskur söngvari.
* 18. apríl - Élisabeth Borne, frönsk stjórnmálakona.
* 23. apríl:
	+ Andrej Kúrkov, úkraínskur rithöfundur.
	+ Þröstur Leó Gunnarsson, íslenskur leikari.
* 24. apríl- Tetsuya Totsuka, japanskur knattspyrnumaður.
* 30. apríl:
	+ Arnór Guðjohnsen, íslenskur knattspyrnumaður.
	+ Isiah Thomas, bandarískur körfuknattleiksmaður.
* 6. maí - George Clooney, bandarískur leikari.
* 8. maí - Bill de Blasio, bandarískur stjórnmálamaður.
* 9. maí - Rannveig Rist, íslenskur verkfræðingur og fyrrum forstjóri ÍSAL.
* 13. maí - Dennis Rodman, bandarískur körfuknattleiksmaður og leikari.
* 17. maí - Enya, írsk söngkona.
* 23. maí - Daniele Massaro, ítalskur knattspyrnumaður.
* 1. júní - Jevgeníj Prígozhín, rússneskur athafnamaður (d. 2023).
* 3. júní - Lawrence Lessig, bandarískur lögfræðingur.
* 5. júní - Sigrún Waage, íslensk leikkona.
* 6. júní - Tom Araya, sílesk-bandarískur tónlistarmaður.
* 9. júní - Michael J. Fox, kanadísk-bandarískur leikari.
* 14. júní - Boy George - enskur söngvari.
* 19. júní - Bidhya Devi Bhandari, nepölsk stjórnmálakona.
* 21. júní - Joko Widodo, indónesískur stjórnmálamaður.
* 24. júní:
	+ Alma Möller, landlæknir og heilbrigðisráðherra Íslands.
	+ Ralph Reed, bandarískur stjórnmálaráðgjafi.
* 27. júní - Dragan Kazic, serbneskur knattspyrnumaður.
* 1. júlí:
	+ Díana, prinsessa af Wales (d. 1997).
	+ Carl Lewis, bandarískur frjálsíþróttamaður.
* 9. júlí - Raymond Cruz, bandarískur leikari.
* 12. júlí - Masaaki Mori, japanskur knattspyrnumaður.
* 15. júlí - Forest Whitaker, bandarískur leikari.
* 17. júlí - António Costa, portúgalskur stjórnmálamaður.
* 29. júlí - Búi Kristjánsson, íslenskur myndlistarmaður.
* 30. júlí - Laurence Fishburne, bandarískur leikari.
* 4. ágúst:
	+ Barack Obama, Bandaríkjaforseti.
	+ Pumpuang Duangjan, taílensk söngkona (d. 1992).
* 8. ágúst - The Edge, írskur gítarleikari (U2).
* 9. ágúst - John Key, forsætisráðherra Nýja-Sjálands.
* 14. ágúst - Satoshi Tsunami, japanskur knattspyrnumaður.
* 22. ágúst - Thomas Hoeren, þýskur lögfræðingur.
* 24. ágúst - Stéphane Richard, franskur athafnamaður.
* 25. ágúst - Yutaka Ikeuchi, japanskur knattspyrnumaður.
* 27. ágúst - Ástráður Haraldsson, ríkissáttasemjari Íslands.
* 2. september:
	+ Grímur Grímsson, íslenskur stjórnmálamaður.
	+ Carlos Valderrama, kólumbískur knattspyrnumaður.
	+ Toshinobu Katsuya, japanskur knattspyrnumaður.
* 6. september - Hrefna Róbertsdóttir, íslenskur sagnfræðingur.
* 11. september - Elizabeth Daily, bandarísk leikkona.
* 13. september - Dave Mustaine, bandarískur tónlistarmaður.
* 24. september - Guðlaugur Friðþórsson, íslenskur sjómaður.
* 29. september - Julia Gillard, forsætisráðherra Ástralíu.
* 13. október - Doc Rivers, bandarískur körfuknattleiksmaður.
* 16. október - Yahiro Kazama, japanskur knattspyrnumaður.
* 21. október - Dragiša Binić, serbneskur knattspyrnumaður.
* 26. október - Uhuru Kenyatta, kenískur stjórnmálamaður.
* 30. október - Dmítríj Múratov, rússneskur blaðamaður.
* 31. október - Peter Jackson, nýsjálenskur kvikmyndaleikstjóri.
* 1. nóvember - Petr Pavel, forseti Tékklands.
* 6. nóvember - Karl Blöndal, íslenskur ritstjóri.
* 7. nóvember - Sergei Aleinikov, hvítrússneskur knattspyrnumaður.
* 11. nóvember - Lilja Mósesdóttir, íslenskur hagfræðingur.
* 12. nóvember - Atsushi Natori, japanskur knattspyrnumaður.
* 19. nóvember - Meg Ryan, bandarísk leikkona.
* 20. nóvember - Kim Delaney, bandarísk leikkona.
* 22. nóvember - Gary Valentine, bandarískur leikari.
* 1. desember - Christine Kangaloo, trínidadísk stjórnmálakona.
* 6. desember - Magnús Þorsteinsson, íslenskur athafnamaður.
* 12. desember - Lárus Guðmundsson, íslenskur knattspyrnumaður.
* 13. desember:
	+ Guðmundur Torfason, íslenskur knattspyrnumaður.
	+ Tetsuya Totsuka, japanskur knattspyrnumaður.
* 16. desember:
	+ Jon Tenney, bandarískur leikari.
	+ Bill Hicks, bandarískur grínisti (d. 1994).
* 24. desember - Ilham Aliyev, aserskur stjórnmálamaður.
* 25. desember:
	+ Ghislaine Maxwell, breskur kynferðisbrotamaður.
	+ Bjarni Harðarson, íslenskur bóksali.
* 27. desember - Guido Westerwelle, þýskur stjórnmálamaður (d. 2016).
* 28. desember - Boško Gjurovski, makedónskur knattspyrnumaður.
* 30. desember - Ben Johnson, kanadískur íþróttamaður.

## Dáin

* 4. janúar - Erwin Schrödinger, austurrísk-írskur eðlisfræðingur (f. 1887).
* 9. janúar - Emily Greene Balch, bandarískur hagfræðingur (f. 1867).
* 10. janúar - Dashiell Hammett, bandarískur rithöfundur (f. 1894).
* 16. janúar - Jóhannes Áskelsson, íslenskur jarðfræðingur (f. 1902).
* 17. janúar - Patrice Lumumba, kongóskur stjórnmálamaður (f. 1925).
* 26. febrúar - Múhameð 5. af Marokkó, konungur Marokkó (f. 1909).
* 26. febrúar - Alberto Galateo, argentínskur knattspyrnumaður (f. 1912)
* 3. mars - Paul Wittgenstein, austurrískur píanóleikari (f. 1887).
* 9. mars - Friðrik Friðriksson, íslenskur prestur (f. 1868).
* 25. mars - Arthur Drewry, enskur forseti FIFA (f. 1891).
* 9. apríl - Zog Albaníukonungur (f. 1895).
* 19. apríl - Jimmy Youell, breskur flugmaður (f. 1900).
* 4. maí - Maurice Merleau-Ponty, franskur heimspekingur (f. 1908).
* 7. maí - Þorkell Þorkelsson, íslenskur eðlisfræðingur (f. 1876).
* 13. maí - Gary Cooper, bandarískur leikari (f. 1901).
* 28. maí - Peter Petersen, danskur ljósmyndari (f. 1881).
* 30. maí - Rafael Trujillo, dóminískur stjórnmálamaður (f. 1891).
* 5. júní - Ludwik Fleck, pólsk-ísraelskur læknir (f. 1896).
* 6. júní - Carl Jung, svissneskur sálfræðingur (f. 1875).
* 13. júní - Axel Andrésson, íslenskur knattspyrnumaður (f. 1895).
* 2. júlí - Ernest Miller Hemingway, bandarískur rithöfundur (f. 1899).
* 9. júlí - Jóhannes Birkiland, íslenskur rithöfundur (f. 1886).
* 13. júlí - Gústav Adolf Jónasson, íslenskur lögfræðingur (f. 1896).
* 14. júlí - Jón Þorleifsson, íslenskur myndlistarmaður (f. 1891).
* 29. ágúst - Böðvar frá Hnífsdal, íslenskur rithöfundur (f. 1906).
* 18. september - Dag Hammarskjöld, fyrrum aðalritari Sameinuðu þjóðanna (f. 1905).
* 12. október - Eugene Bullard, bandarískur herflugmaður (f. 1895).
* 19. október - Werner Jaeger, þýskur fornfræðingur (f. 1888).
* 30. október - Luigi Einaudi, ítalskur hagfræðingur (f. 1874).
* 20. desember - Johannes Larsen, danskur listmálari (f. 1867).
* 26. desember - Kristofer Uppdal, norskur rithöfundur (f. 1878).
* 28. desember - Edith Wilson, bandarísk forsetafrú (f. 1872).
* 29. desember - Matthías Þórðarson, íslenskur þjóðminjavörður (f. 1877).

## Nóbelsverðlaunin

* Eðlisfræði - Robert Hofstadter, Rudolf Ludwig Mössbauer
* Efnafræði - Melvin Calvin
* Læknisfræði - Georg von Békésy
* Bókmenntir - Ivo Andric
* Friðarverðlaun - Dag Hammarskjöld